Mauricio Soler

Seiclwr ffordd proffesiynol o Golombia yw Juan Mauricio Soler Hernández (ganwyd 14 Ionawr 1983 yn Ramiriquí, Boyacá) ar gyfer tîm Barloworld. Cystadlodd yn y Tour de France am y tro cyntaf yn 2007, ar ôl dianc mewn brêc ar y Col du Galibier. Enillodd gystadleuaeth Brenin y Mynyddoedd y flwyddyn honno. Datganodd Soler bod ennill y gystadleuaeth honno yn "fuddugoliaeth o'r nefoedd. Dyma fuddugoliaeth fwyaf fy mywyd, y tro cyntaf i mi gymryd rhan yn y Tour de France. Feddyliais i erioed y byddai'n dod mor gyflym".  Colombian rookie wins Cam nine of the Tour de France Monsters and Critics 17 Gorffennaf 2007

Dechreuodd Soler rasio yn 17 oed; mae wedi dweud mai ras seiclo a gynhaliwyd yn ei bentref y flwyddyn honno a achosodd iddo benderfynu dod yn seiclwr proffesiynol. Wedi troi'n broffesiynol, treuliodd Soler flwyddyn yn rasio yn ei wlad ei hun, Colombia, cyn ymuno â thîm Acqua & Sapone o dan arweiniad Claudio Corti, a ddaeth ag ef wedyn i'w dîm presennol, Barloworld. Soler's dream come true with Tour Cam win 17 Gorffennaf 2007

 Canlyniadau 
2006
1af, Circuit de Lorraine
1af, Cam 2, Circuit de Lorraine
2007
1af, Cam 9, Tour de France
1af, Cam 16 Combativity award, Tour de France
1af, 20px Brenin y Mynyddoedd, Tour de France
1af, Cam 2, Vuelta a Burgos
1af, Vuelta a Burgos

Cyfeiriadau

 Dolenni Allanol 
  Proffil ar wefan swyddogol Barloworld 

Categori:Genedigaethau 1983
Categori:Seiclwyr o Golombia